

Poslovni broj Pp-1170/2026-5


[image: grb-1]
                                                                                                           


REPUBLIKA HRVATSKA 
OPĆINSKI SUD U RIJECI
       Prekršajni odjel                                            
                                                                                        Poslovni broj Pp-1170/2026-5

R E P U B L  I K A   H R V A T S K A

R J E Š E N J E

	
[bookmark: _Hlk232409459]          Općinski sud u Rijeci, Prekršajni odjel, po sutkinji toga suda Višnji Šepelj, kao sucu pojedincu, uz sudjelovanje zapisničarke Lilijane Augustin, u prekršajnom postupku protiv okrivljenika Elvisa Morsija iz Rijeke, Bartola Kašića 24, OIB: 70540822518, zbog prekršaja iz članka 51. stavak 5., uz primjenu članka 293. stavak 1., i prekršaja iz članka 176. stavak 5. Zakona o sigurnosti prometa na cestama („Narodne novine“ broj: 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23 i 145/24; dalje u tekstu: ZSPC-a) povodom prigovora okrivljenika na obavezni prekršajni nalog Ministarstva unutarnjih poslova, Policijske uprave Primorsko-goranske,  Postaje prometne policije Rijeka, Klasa: 211-07/26-4/5213, Urbroj: 511-09-34-26-1 od 21. siječnja 2026., na temelju članka 243. stavka 2. Prekršajnog zakona ("Narodne novine broj: 107/07, 39/13, 157/13, 110/15, 70/17, 118/18, 114/22 – dalje u tekstu PZ-a), 10. lipnja 2026.,
          
r i j e š i o    j e

                           Prigovor okrivljenika odbacuje se kao nedopušten.

 

Obrazloženje

1. Okrivljenik je podnio pravodobni prigovor protiv obaveznog prekršajnog naloga Ministarstva unutarnjih poslova, Policijske uprave Primorsko-goranske,  Postaje prometne policije Rijeka, Klasa: 211-07/26-4/5213, Urbroj: 511-09-34-26-1 od 21. siječnja 2026., zbog djela prekršaja iz članka 51. stavak 5., uz primjenu članka 293. stavak 1., i prekršaja iz članka 176. stavak 5. ZSPC-a, kojim je isti proglašen krivim te mu je izrečena ukupna novčana kazan u iznosu od 650,00 eura i zaštitna mjera zabrane upravljanja motornim vozilom B kategorije u trajanju od 6 mjeseci, te je obvezan naknaditi trošak postupka u iznosu od 13,27 eura.

2. U zaprimljenom dopisu Ministarstva unutarnjih poslova, Policijske uprave Primorsko-goranske,  Postaje prometne policije Rijeka, Klasa: 211-07/26-4/5213, Urbroj: 511-09-34-26-3 od 17. ožujka 2026. stoji napomena ovlaštenog tužitelja da je u konkretnom predmetu izvršena uplata novčane kazne u iznosu od 650 eura i troška od 13,27 eura.

3. Odredbom članka 235. stavak 5. PZ-a, propisano je da se plaćanje novčane kazne prije podnošenja prigovora ili nakon što je prigovor podnesen, smatra okrivljenikovim odricanjem od prava na podnošenje prigovora odnosno odustajanjem od već podnesenog prigovora protiv prekršajnog naloga, pod uvjetom da je u uputi o pravu na prigovor na to upozoren.

4. Sukladno odredbi članka 243. stavak 2. PZ-a sud će rješenjem odbaciti nepravodoban i nedopušten prigovor te prigovor kojemu se ne može ustanoviti podnositelj ili prekršajni nalog protiv kojeg se prigovor podnosi.

5. Kako je u uputi o pravu na prigovor na predmetnom obaveznom prekršajnom nalogu (uputi o pravnom lijeku) okrivljenik upozoren da se plaćanje novčane kazne prije podnošenja prigovora ili nakon što je prigovor podnesen smatra okrivljenikovim odricanjem od prava na podnošenje prigovora odnosno njegovim odustajanjem od već podnesenog prigovora protiv obaveznog prekršajnog naloga, to je sud, na temelju članka 243. stavak 2. u svezi članka 235. stavak 5. PZ-a, prigovor okrivljenika odbacio kao nedopušten i odlučio kao u izreci ovog rješenja. 

6. Slijedom navedenog, odlučeno je kao u izreci rješenja.

Rijeka, 10. lipnja 2026.


      Zapisničar:                                                                         	  Sutkinja:    
[bookmark: _GoBack]  Lilijana Augustin, v.r.                                                                  Višnja Šepelj, v.r. 
 




UPUTA O PRAVNOM LIJEKU
Protiv rješenja o odbacivanju prigovora protiv obaveznog prekršajnog naloga nije dopuštena žalba (čl. 243. stavak 4. PZ-a).


DNA:
1. okrivljeniku
2. ovlašt.tužitelju

